ร้านกาแฟอินทนิล จะพบได้ตามปั้มบางจากคะ วันนี้มาแวะเติมน้ำมันที่บางจากกรุงธนบุรี ปั้มอยู่ใกล้ๆ BTS กรุงธนบุรีคะ ในปั้มยังมีร้านสะดวกซื้ออยู่ติดร้านกาแฟด้วยคะ สามารถจอดรถหน้าร้านกาแฟได้เลยคะ แต่มีที่จอดไม่มาก

บรรยากาศในร้านตกแต่งด้วยป้ายเมนูเครื่องดื่ม และอาหารเบาๆ เช่นพวกแซนวิส แพนเค้ก ขนมปัง ไส้กรอกใช้ยี่ห้อ EZ'S คะ ในร้านมีที่นั่งไม่มาก มีที่นั่งด้านนอกอีกนิดหน่อย

พนง. ที่ร้านพูดจาดี บริการดีทุกคนคะ คนที่รับออเดอร์วันนี้ออกทอมๆ มีความรู้ด้านกาแฟดีคะ ทำงานเร็วด้วย ประทับใจนะคะ 

ขนมในร้านส่วนใหญ่จะเป็นพวกที่เหมาะทานกับกาแฟ หรือซื้อไปทานบนรถ เห็นมีขนมปังกรอบ มาการอง

วันนี้สั่งกาแฟลาเต้เย็น 60฿ ร้านนี้ใช้นมเมจิคะ รสชาติกาแฟออกเข้ม หอมกาแฟเล็กๆ กลิ่นกาแฟออกติดไหม้ๆคะ นมเมจิช่วยทำให้รสชาติมันๆ 

สรุป คือ บริการดี กาแฟรสชาติโอเคเทียบกับราคาที่ไม่แพง ถ้าใครขับรถง่วงๆก็แวะได้สะดวกดีคะ